
 29.7.2019
 BG
 Официален вестник на Европейския съюз
 L 200/4
 РЕГЛАМЕНТ ЗА ИЗПЪЛНЕНИЕ (ЕС) 2019/1267 НА КОМИСИЯТА
 от 26 юли 2019 година
 за налагане на окончателно антидъмпингово мито върху вноса на волфрамови електроди с произход от Китайската народна република след провеждане на преглед с оглед изтичането на срока на действие на мерките съгласно член 11, параграф 2 от Регламент (ЕС) 2016/1036
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1), и по-специално член 11, параграф 2 от него,
 като има предвид, че:
 1. ПРОЦЕДУРА
 1.1. Действащи мерки
 (1)
 През март 2007 г. след антидъмпингово разследване („първоначалното разследване“) Съветът наложи с Регламент (ЕO) No 260/2007 (2) („регламент за окончателните мерки“) окончателно антидъмпингово мито върху вноса на определени волфрамови електроди, понастоящем класирани в кодове по КН ex 8101 99 10 и ex 8515 90 80 (кодове по ТАРИК 8101991010 и 8515908010 и с произход от Китайската народна република („КНР“).
 (2)
 С регламента за окончателните мерки беше наложено антидъмпингово мито със ставки в размер от 17,0 % до 41,0 % за вноса от включените в извадката оказали съдействие производители износители, както и митническа ставка в размер на 63,5 % върху вноса на всички останали производители износители в КНР.
 (3)
 След преглед с оглед изтичане на срока на мерките („предишния преглед с оглед изтичане на срока на действие на мерките“) с Регламент за изпълнение (ЕС) No 508/2013 (3) Съветът реши да запази действащото антидъмпингово мито.
 1.2. Започване на преглед с оглед изтичане на срока на действие на мерките
 (4)
 На 2 септември 2017 г. Комисията публикува известие за предстоящото изтичане на срока на действие на антидъмпинговите мерки по отношение на вноса на волфрамови електроди с произход от КНР в Официален вестник на Европейския съюз (4).
 (5)
 На 27 февруари 2018 г. двама производители от Съюза (Gesellschaft für Wolfram Industrie mbH и Plansee SE) („заявителите“), представляващи 100 % от общото производство на волфрамови електроди в рамките на Европейския съюза („Съюза“), подадоха искане за преглед („искането“) по член 11, параграф 2 от Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (5) („основния регламент“).
 (6)
 Като основание за искането си заявителите изтъкнаха вероятността изтичането на срока на действие на мерките да доведе до продължаване или повторно възникване на дъмпинга и вредата за промишлеността на Съюза.
 (7)
 След като установи, че съществуват достатъчно доказателства за започването на преглед с оглед изтичане на срока на действие на мерките, на 31 май 2018 г. Комисията публикува в Официален вестник на Европейския съюз (6) известие за започване на преглед („известието за започване на преглед“).
 1.3. Разследван период в рамките на прегледа и разглеждан период
 (8)
 Разследването на вероятността от продължаване или повторно възникване на дъмпинга и вредата обхвана периода от 1 април 2017 г. до 31 март